# Departament de Drets Socials de la Generalitat de Catalunya

El Departament de Drets Socials i Inclusió de la Generalitat de Catalunya té com a funcions les polítiques de serveis, prestacions i protecció socials, d'igualtat, de joventut, de la gent gran, de les famílies, la infància i l'adolescència, d'immigració, de gais, lesbianes, bisexuals, transgèneres i intersexuals, de l'acolliment i les adopcions, de les persones amb discapacitat i dependències, així com gestionar els equipaments assistencials de la xarxa de serveis socials i establir polítiques per a la inclusió social. També s'encarrega de l'acció comunitària, de coordinar i gestionar la xarxa d'equipaments cívics i socials així com de la sensibilització cívica i social i el suport a les entitats i el voluntariat.
En l'àmbit del treball, té competències en les polítiques de relacions laborals i inspecció de treball, d'ocupació i intermediació laboral, i en l'economia social, el tercer sector, les cooperatives i l'autoempresa.

## Estructura

El Departament de Drets Socials i Inclusió s'estructura en les secretaries i direccions generals següents:

### Secretaria General

* Direcció de Serveis
* Direcció General de Relacions Laborals i Qualitat en el Treball
* Direcció General d'Economia Social, el Tercer Sector, les Cooperatives i l'Autoempresa
* Direcció General de la Inspecció de Treball

### Secretaria d'Afers Socials i Famílies

* Direcció General d'Atenció a la infància i l'Adolescència. En depèn el CNIAC (Consell Nacional d'Infants i Adolescents de Catalunya), que es va constituir el 2014.
* Direcció de General de Famílies
* Direcció General de Joventut
* Direcció General d'Acció Cívica i Comunitària

### Secretaria d'Igualtat, Migracions i Ciutadania

* Direcció General d'Igualtat

## El conseller

El conseller de Drets Socials i Inclusió de la Generalitat de Catalunya és el màxim representant del departament de treball, afers socials i famílies. L'actual consellera de Drets Socials i Inclusió és Mònica Martínez Bravo, des del 12 d'agost de 2024. El departament actualment té la seu al Passeig del Taulat, al barri de Diagonal Mar i el Front Marítim del Poblenou, a Barcelona.

## Llista de consellers

| # | Legislatura | Nom | Inici mandat | Fi mandat | Partit polític |
| Departament de Benestar Social (1988-2002) ||||||||
| 1 | III | Antoni Comas i Balldellou | 4 de juliol de 1988 | 29 de novembre de 1999 | Convergència Democràtica de Catalunya |
| 1 | IV | Antoni Comas i Balldellou | 4 de juliol de 1988 | 29 de novembre de 1999 | Convergència Democràtica de Catalunya |
| 1 | V | Antoni Comas i Balldellou | 4 de juliol de 1988 | 29 de novembre de 1999 | Convergència Democràtica de Catalunya |
| 2 | VI | Irene Rigau i Oliver | 29 de novembre de 1999 | 4 de novembre de 2002 | Convergència Democràtica de Catalunya |
| Departament de Benestar i Família (2002-2006) ||||||||
| - | VI | Irene Rigau i Oliver | 4 de novembre de 2002 | 20 de desembre de 2003 | Convergència Democràtica de Catalunya |
| 3 | VII | Anna Simó i Castelló | 20 de desembre 2003 | 13 de maig de 2006 | Esquerra Republicana de Catalunya |
| 4 | VII | Carme Figueras i Siñol | 13 de maig de 2006 | 28 de novembre de 2006 | Partit dels Socialistes de Catalunya |
| Departament d'Acció Social i Ciutadania (2006-2010) ||||||||
| 5 | VIII | Carme Capdevila i Palau | 28 de novembre 2006 | 29 de desembre de 2010 | Esquerra Republicana de Catalunya |
| Departament de Benestar Social i Família (2010-2016) ||||||||
| 6 | IX | Josep Lluís Cleries i Gonzàlez | 29 de desembre de 2010 | 27 de desembre de 2012 | Convergència Democràtica de Catalunya |
| 7 | X | Neus Munté i Fernández | 27 de desembre de 2012 | 14 de gener de 2016 | Convergència Democràtica de Catalunya |
| Departament de Treball, Afers Socials i Famílies (2016-2021) ||||||||
| 8 | XI | Dolors Bassa i Coll | 14 de gener de 2016 | 27 d'octubre de 2017 | Esquerra Republicana de Catalunya |
| 9 | XII | Chakir El Homrani Lesfar | 29 de maig de 2018 | 26 de maig de 2021 | Esquerra Republicana de Catalunya |
| Departament de Drets Socials (2021-2024) ||||||||
| 10 | XIII | Violant Cervera i Gòdia | 26 de maig de 2021 | 10 d'octubre de 2020 | Junts per Catalunya |
| 11 | XIII | Carles Campuzano i Canadès | 10 d'octubre de 2020 | 12 d'agost de 2024 | Independent |
| Departament de Drets Socials i Inclusió (2024-actualitat) ||||||||
| 12 | XV | Mònica Martínez Bravo | 12 d'agost de 2024 | En el càrrec | Partit dels Socialistes de Catalunya |

## Centre de documentació

DIXIT Centre de Documentació de Serveis Socials és un centre de documentació depenent del Departament de Treball, Afers Socials i Famílies. Tot i disposar de cinc centres, la seu central està ubicada al Passeig del Taulat, 266 de Barcelona. El seu objectiu és donar suport a l'activitat dels organismes de l'administració pública de Catalunya i mantenir un catàleg únic per racionalitzar els recursos i facilitar la difusió dels fons documentals públics.
L'entitat s'adreça als professionals d'afers socials per promoure la gestió i la difusió del coneixement en l'àmbit del benestar social, els drets de ciutadania, la promoció de l'autonomia personal i l'atenció a la dependència. El centre disposa de cinc espais físics d'accés lliure: Barcelona (seu del Departament de Treball, Afers Socials i Famílies), Girona, Vic., Tarragona i Lleida També disposa d'un espai virtual.
Forma part de la xarxa de Biblioteques Especialitzades de la Generalitat de Catalunya (BEG) i del Catàleg Col·lectiu de les Universitats de Catalunya (CCUC), que inclouen biblioteques i centres de documentació. Els seus serveis inclouen la Informació, referència i consulta, l'obtenció de documents, les visites comentades al centre, els productes documentals, els préstecs personals i préstecs interbibliotecaris, els seminaris de formació i el butlletí electrònic de DIXIT és una eina que informa quinzenalment als professionals del sector. També està disponible en castellà i anglès (periodicitat mensual). Forma part dels anomenats Butlletins de la Generalitat de Catalunya.

## Notes

* 1 2 3 A proposta de Convergència i Unió
* ↑ L'any 2002 el departament canvià de nom però Irene Rigau continuà com a consellera.
* ↑ Durant el Govern de Catalunya 2016-2017 es va canviar el nom del departament pel de Treball, Afers Socials i Famílies, i adquirint el subdepartament d'Ocupació de l'anterior govern, que estava integrat dins d'Empresa.
* ↑ Destituïda arran de l'aplicació de l'article 155 pel Govern d'Espanya.
* ↑ A proposta de Junts pel Sí

## Referències

* ↑ «Departament de Treball, Afers Socials i Famílies - Funcions i estructura». Generalitat de Catalunya. [Consulta: 15 maig 2018].
* ↑ «Departament de Treball, Afers Socials i Famílies - Estructura». Generalitat de Catalunya. [Consulta: 15 maig 2018].
* ↑ «DECRET 141/1988, de 4 de juliol, de creació del Departament de Benestar Social». [Consulta: 28 octubre 2022].
* ↑ «DECRET 253/2002, de 4 de novembre, de creació i reorganització de diferents departaments». DOGC. [Consulta: 28 octubre 2022].
* ↑ «DECRET 421/2006, de 28 de novembre, de creació, denominació i determinació de l'àmbit de competència». DOGC. [Consulta: 28 octubre 2022].
* ↑ «DECRET 200/2010, de 27 de desembre, de creació, denominació i determinació de l'àmbit de competència». DOGC. [Consulta: 28 octubre 2022].
* ↑ «DECRET 2/2016, de 13 de gener, de creació, denominació i determinació de l'àmbit de competència». DOGC. [Consulta: 28 octubre 2022].
* ↑ Ugart, Daniel S.; Serra, Ot; F. Fornells, Mariona «Rajoy cessa Puigdemont i el Govern i anuncia eleccions autonòmiques per al 21 de desembre». Ara.cat, 27-10-2017 [Consulta: 22 maig 2018].
* ↑ «Quim Torra nomena els consellers del nou govern de la Generalitat». Vilaweb, 19-05-2018. [Consulta: 22 maig 2018].
* ↑ «Decret 21/2021, de 25 de maig, de creació, denominació i determinació de l'àmbit de competència dels departaments de l'Administració de la Generalitat de Catalunya». Diari Oficial de la Generalitat de Catalunya, 25-05-2021. [Consulta: 29 maig 2021].
* ↑ «Centres de documentació del Departament de Treball, Afers Socials i Famílies». [Consulta: 4 octubre 2016].
* ↑ «Campus Arnau d'Escala. DIXIT Marià Casadevall». Arxivat de l'original el 2014-07-14. [Consulta: 25 juny 2014].
* ↑ UVIC Servidor de notícies.La consellera d'Acció Social presenta avui dimecres el centre DIXIT a la Universitat de Vic Arxivat 2016-03-12 a Wayback Machine.[Consulta: 22 desembre 2010]
* ↑ «Acte de presentació del nou servei de DIXIT a Tarragona», 04-02-2015. Arxivat de l'original el 5 d’octubre 2016. [Consulta: 4 octubre 2016].
* ↑ Presentació de DIXIT Lleida i conferència "Valors emergents en temps d'incertesa" Notícia apareguda a Lleida.com [Consulta: 10 de juny 2014]
* ↑ «Sala de Premsa Universitat Oberta de Catalunya (UOC): El Departament d'Acció Social i Ciutadania presenta el portal DIXIT.cat, dissenyat per la UOC». Arxivat de l'original el 2014-11-04. [Consulta: 25 juny 2014].
* ↑ «Biblioteques Especialitzades de la Generalitat» (en català). [Consulta: 4 octubre 2016].
* ↑ «Catàleg Col·lectiu de les Universitats de Catalunya» (en català). [Consulta: 4 octubre 2016].
* ↑ «Catàleg de Serveis de la Generalitat de Catalunya». [Consulta: 16 juny].
* ↑ «Butlletins de la Generalitat de Catalunya». Arxivat de l'original el 2015-03-11. [Consulta: 16 juny].

## Enllaços externs

* Departament de Drets Socials de la Generalitat de Catalunya - Lloc web oficial